ITEL โบรกฯชูกำไรปี 62-63 โตเด่นสุดกลุ่ม mai แนะซื้อเป้า 5.50 บาท
ITEL โบรกฯชูกำไรปี 62-63 โตเด่นสุดกลุ่ม mai แนะซื้อเป้า 5.50 บาท 
21 ม.ค. 2562

บล.ฟินันเซีย ไซรัส ระบุในบทวิเคราะห์วันนี้(21ม.ค.) ว่า บริษัท อินเตอร์ลิ้งค์ เทเลคอม จำกัด (มหาชน) หรือ ITELแนะนำซื้อ ราคาเป้าหมาย 5.50 บาท โดยยังคงมุมองเชิงบวกต่อการเติบโตในระยะยาว ซึ่งคาดว่า Recurring income จากการให้บริการโครงข่ายและ Data Center จะมีสัดส่วนรวมกันมากถึง 70% ตั้งแต่ปี 2020
ขณะที่ ตัวถ่วงงบทั้งค่านำสาย Fiber Optic ลงใต้ดิน และผลขาดทุนจากเจเนซิส ดาต้า เซ็นเตอร์ จะเคลียร์จบในปีนี้ และเป็นไปได้ที่จะมีกำไรพิเศษราว 20-30 ลบ. คาดว่ากำไรสุทธิปี 2019 จะโตโดดเด่น 34% เทียบช่วงเดียวกันของปีก่อนอยู่ที่ 185 ลบ. และโตต่ออีก 23% เทียบช่วงเดียวกันของปีก่อนอยู่ที่ 228 ลบ. ในปี 2020 โดดเด่นสุดใน MAI ที่จัดทำบทวิเคราะห์
 